આણંદમાં માત્ર એક ઇંચ વરસાદ પડતાં જ ઠેર ઠેર ભૂવા પડ્યા હતા. સલાટિયાથી સરવરી ચોકડી સુધીનો માર્ગ છ મહિના અગાઉ બનાવવામાં આવ્યો હતો. ત્યારે માર્ગની કામગીરીમાં વેઠ ઉતારવામાં આવી હોય શહેરમાં સામાન્ય વરસાદ પડતાં જ માર્ગ બેસી જવા સાથે ભૂવા પડ્યા હતા. જેના પગલે માર્ગ પરથી પસાર થતાં વાહનચાલકોને માટે ભૂવા આફતરૂપ બન્યા છે. એમાંય રાત્રિના સમયે ભૂવાનો ખ્યાલ ના આવતાં અકસ્માતનો ભય વહેલી તકે પુરાણકામ કરવામાં આવે તેવી માંગણી ઉઠવા પામી છે.